ถ้าให้แฟนเลิกกินยาคุม ได้ไหมครับ แฟนพึ่งกินยาคุมมา2เดือน
สวัสดีค่ะ การหยุดกินยาคุมกำเนิดแบบแผงรายเดือนนั้นสามารถทำได้ค่ะ คือเมื่อกินหมดแผงใดๆแล้ว ถ้าไม่ต้องการกินต่อ ก็สามารถหยุดได้เลย ไม่จำเป็นว่าต้องกินติดต่อกันกี่แผงขึ้นไปจึงจะหยุดได้ ประสิทธิภาพของยาจะขึ้นกับการกินยาในเดือนนั้นๆเท่านั้นค่ะแต่แนะนำให้กินให้ครบแผง 21 หรือ 28 เม็ดก่อน เพื่อให้ได้ประสิทธิภาพของการคุมกำเนิดในเดือนนั้น อีกทั้งไม่ให้มีผลข้างเคียงจากการถอนยาทันทีเช่นเลือดออกผิดปกติทางช่องคลอดหรือประจำเดือนมาผิดปกติ เป็นต้นและหากต้องการกลับมากินใหม่ ให้เริ่มกินภายใน 5 วันแรกของการมีประจำเดือนค่ะ